Ďateľ (rodové meno)

Ďateľ [starší pravopis bol aj ďatel –porov. napr. PSP z roku 1940] je slovenský názov viacerých (dávnejšie aj všetkých) rodov z podčeľade Picinae čeľade Picidae (žlnovité/ďatlovité). Podrobnosti definície tohto termínu sú však sporné, preto pozri vysvetlenie nižšie.

Definícia 
(Vysvetlivky: značka N znamená „podľa definície použitej v Kovalik et al. 2015; značka A/B/C/D slúži na rozlíšenie 4 významov slova Dendrocopos)

Pôvodný význam
Historicky je ďateľ slovenský názov latinského rodu Picus v širšom zmysle, ale niekedy okrem strakopudov v užšom ponínamí ( t.j. ďatľa veľkého, prostredného a malého) a niekedy aj okrem žlny (v modernom chápaní tohto slova). Vysvetlenie k rodu „Picus v širšom zmysle“: Pôvodný rod Picus (t.j. rod Picus v širšom zmysle) vytvoril Linné a zahŕňal celú dnešnú podčeľaď Picinae, keďže Linné mal namiesto dnešnej čeľade Picidae rody Jynx a Picus (a nič viac)

Treba však dodať, že historicky (prinajmenšom v 18. a 19. storočí) sa ako ďateľ označovali aj brhlíky (vrátane murárikov) a kôrovníky. Občas sa tak robilo aj priamo v latinskom názvosloví, teda aj v latinčine sa niektoré z týchto taxónov volali Picus - napr. Linné v roku 1735 zaradil do rodu Sitta (teda brhlík) pomerne nesystematicky ako jediný druh „Picus cinereus“ (v roku 1758 ho už volá „Sitta europea“), napriek tomu, že má v tom istom systéme okrem toho aj samostatný rod Picus.

Ferianc a Gutteková
Podľa Ferianca (1949, 1958) a Guttekovej (1978) je ďateľ slovenský názov všetkých rodov z podčeľade Picinae (pokiaľ vôbec majú slovenské meno) okrem rodov: Picus v užšom zmysle (po slovensky žlna; vrárane Chrysophlegma N), Dryocopus (po slov. tesár), Picoides v najužšom zmysle  (po slov. ďubník), Colaptes (po slov. vlikáč), Chrysocolaptes (po slov. zlatoš) a Yungipicus (po slov. ďatlík). Z tejto definície ďatľa mimochodom vyplýva, že z rodov vyskytujúcich sa na Slovensku sa ako ďateľ označuje len rod Dendrocopos A (t.j. vrátane Dendrocoptes N a časti Dryobates N)]

Matoušek
Podľa Matouška (1990, 2008) je ďateľ slovenský názov všetkých rodov z podčeľade Picinae (pokiaľ vôbec majú slovenské meno) okrem rodu Picus v užšom zmysle (po slovensky žlna; vrátane Chrysophlegma N)

Kovalik et al.
Podľa Kovalik et al.:
z roku 2008: ďateľ je slovenský názov rodov Dendropicos (t.j. zhruba =Chloropicus N), Dendrocopos B (t.j. vrátane Yungipicus N, Dendrocoptes N a časti Dryobates N), Hypopicus, Picoides v širokom zmysle (ale okrem ďubníkov, teda okrem Picoides tridactylus, dorsalis a arcticus) a Veniliornis 
z roku 2011: ďateľ je slovenský názov rodov Dendropicos (t.j. zhruba =Chloropicus N), Dendrocopos C (t.j. vrátane Yungipicus N, Dendrocoptes N, časti Dryobates N a vrátane Hypopicus), Dryobates v staršom zmysle (t.j. časť Dryobates N), Leuconotopicus a Veniliornis 
z roku 2015: ďateľ je slovenský názov rodov Chloropicus (t.j. zhruba = Dendropicos), Dendrocopos D (t.j. bez Yungipicus, Dendrocoptes a časti Dryobates, ale vrátane Hypopicus), Yungipicus, Dendrocoptes, Dryobates, Leuconotopicus a Veniliornis

Charakteristika 
Keďže charakteristika ďatľa závisí od toho, ktorú z vyššie uvedených definícií zvolíme, charakteristiku pozri v článku o čeľadi Picidae (žlnovité/ďatlovité) a/alebo v článkoch o jednotlivých rodoch z čeľade Picidae patriacich do počeľade Picinae.

Poznámky

Zdroje 

Žlnovité